VLV-vroue wil U'hage weer 'laat blom' | News24
VLV-vroue wil U'hage weer 'laat blom'
Het jy geweet Uitenhage is die 5de oudste dorp in Suid-Afrika?
Joey Fourie het onlangs tydens die VLV-tak, Carpe Diem se vergadering oor openbare sake, op 'n interessante wyse taklede ingelig oor die geskiedenis van Uitenhage.
Die landdrosdistrik, Uitenhage, is op 7 Februarie 1804 deur kommisaris-generaal Jacob Abraham Uitenhage De Mist per proklamasie as vyfde distrik van Graaff-Reinet afgestig. Die Drostdy (landdros se woning) is op die plaas Rietvallei buite die dorp gebou.
Dit was egter kaptein Jacob Glen Cuyler, wat in 1806 as landdros oorge-neem het, wie 'n groot rol in die ont-wikkeling van die dorp gespeel het.
Die oorspronklike uitleg van die dorp het bestaan uit slegs vier strate met Cuylerstraat, Johnstraat en Bairdstraat wat almal reghoekig uit Caledonstraat ge-loop het. Op 11 Junie 1841 het die munisipaliteit van Uitenhage tot stand gekom.
Uitenhage het gegroei en geblom en het vir jare as die Oos-Kaap se Tuindorp bekendgestaan.
Marietjie van der Walt van die VLV-tak Carpe Diem het gesê: "Ons dorp is in so 'n mooi omgewing geleë, maar het in die afgelope jare in verwaarlosing verval. Die vraag kom by my op, sou dit so gewees het as Uitenhage nog sy eie munisiplaliteit gehad het? Dan sou ons inwoners se belastinggeld nie in Port Elizabeth gespandeer word nie. Kan ons inwoners en die munisipale amptenare nie hande vat en weer hierdie dorp opknap sodat Uitenhage as 'Dorp van die Jaar' genomineer kan word nie?" (-Heilie Combrinck)